Seminars - Moolmanshoek Private Game Reserve
Seminars ( mostly presented in Afrikaans )
Dit is ons voorreg om die gasheer te wees van drie huweliks-naweke per jaar sowel as ons jaarlikse “Romance” naweek.
In Junie, Julie en Augustus maand word daar elk ‘n huweliks-naweek aangebied. Kontak gerus vir Niklaas by nik@moolmanshoek.co.za vir meer inligting
29 April – 1 Mei 2016 – Opvolg naweek Aangebied deur Jannie en Dodie Botha
Jannie en Dodie bied aan n opvolg naweek vir alle paartjies wat al een van hulle huweliks naweke by gewoon het.
17-19 Junie 2016 – Aangebied deur Jannie en Dodie Botha
Dr Jannie Botha is ‘n internasionale motiveringspeker wat werk met sakemanne, sportmanne en jeug. Jannie het ook ‘n passie vir gesonde huwelike.
Hy is opgelei in besigheidsbestuur, teologie en sielkunde.
Jannie het ‘n sielkunde praktyk waar hy spesialiseer in verhoudingsterapie, gemoedsteurings en ook ‘n sportpraktyk waar hy met spanne en individue werk.
Hy spandeer ook tyd in die korperatiewe wêreld.
Dr Jannie Botha Website
22 – 24 Julie 2016 – “Art of Marriage” Aangebied deur Quintus en Isolde Swanepoel van Family Life
FamilyLife het in 1976 sy ontstaan gehad as bediening vir die personeel van Campus Crusade for Christ wat op trou gestaan het. Die gevolge in die lewe van paartjies wat dit bygewoon het, was so positief dat mense buite Campus Crusade for Christ begin vra het om die seminare by te woon. Dus het die FamilyLife konferensies as bediening in 1978 begin.
Quintus en Isolde Swanepoel het in 1980 voltyds by Campus Crusade for Christ begin werk. Voor 1980 het Quintus as prokureur gepraktiseer en Isolde was as terapeut en lektrise by die Departement Spraakheelkunde en Oudiologie aan die Universiteit van Pretoria werksaam. Na ‘n tydperk onder andere as Nasionale Direkteur van Campus Crusade for Christ in Suid-Afrika, het hulle in 1995 die geleentheid gekry om hulle uitsluitlik toe te lê op die huwelik en gesinsbediening van Campus Crusade for Christ, naamlik FamilyLife. Vanaf die middel 1995 tot middel 1996 het hulle die voorreg gehad om by FamilyLife in die VSA te werk en op 1 Oktober 1996 is die Nasionale kantoor van FamilyLife amptelik in Suid-Afrika begin.
Quintus en Isolde Swanepoel Website
2 – 4 September 2016 – Aangebied deur Cassie en Jenny Carstens
Beide van ons ken al vir Cassie ‘n geruime tyd. Cassie het die boodskap gegee tydens ons troue, vir die van julle wat hier was. Cassie en Jenny is beide mense wat wêreldwyd mense se lewens beïnvloed. Ek en Bella het in 2005 gewerk by die Internasionale Sport leierskaps skool in Stellenbosch wat onder Cassie se leierskap staan. Beide van hulle is baie aktief betrokke in hul gemeenskap waar hulle jong leiers toe rus en bemagtig. Elke keer wat mens tyd saam met hulle spandeer hang mens se mond oop oor die manier wat ons Here hulle gebruik om mense se lewens te verander.
Cassie en Jenny Carstens Website
“Romance” naweek – 11 Nov – 13 Nov 2016
Onthou asb ons Bederf naweek, of “Romance naweek”. Om die naweek so ietwat uit te rek sal die Donderdagnag, teen ‘n spesiale afslag prys vir enige belangstellendes aangebied word. Dit is nie deel van die pakket nie, maar ‘n opsionele ekstra. Die koste sluit alles in behalwe drankies. Dit sluit alles in behalwe drankies. Laat weet asb so spoedig moontlik of julle daarin belang stel, daar is plek vir slegs 7 pare.
Saterdagaand se spesiale Romantiese ete op Moolmanshoek se Stoep.
Besprekings word gedoen by Niklaas per telefoon (051 933 2220) of per epos nik@moolmanshoek.co.za.
“Wild at Heart”-kamp September 2016
‘n Spesiale ervaring net vir die manne. Die kamp het sy ontstaan te danke aan die boek “Wild at Heart” van John Eldredge en die begeerte om manne te seën met die prag van die Moolmanshoek skepping. Daarom spandeer ons met die kamp meeste van ons tyd in die veld en word daar op van die mooiste plekke op die plaas oornag. Gedurende die naweek gesels ons onder andere oor die drie tema’s uit “Wild at Heart” naamlik:
And a beauty to rescue
Daar is slegs beperkte plek op die kamp, bespreek dus so spoedig as moontlik.
Vir die kamp sal ‘n lys van benodighede wat saamgebring moet word met bespreking aangestuur word. Die fisiese aard van die kamp verg dat mens ‘n taamlike mate van fiksheid moet hê.
Kontak Niklaas by nik@moolmanshoek.co.za